eksoterm prosess
Store norske leksikon,Realfag,Kjemi,Kjemi
Eksoterm prosess er en kjemisk reaksjon eller prosess der det frigjøres varme. Det å brenne ved eller annet brensel for oppvarming er eksempel på en slik prosess, og forbrenning av næringsstoffer i kroppen er et annet eksempel. Noen faseoverganger er også eksoterme, som når vann fryser til is.
Det motsatte av en eksoterm prosess er en endoterm prosess. Her forbrukes varme.Når en kjemisk reaksjon er eksoterm, har produktene som dannes lavere energi enn reaktantene hadde. Energien slippes som varme.I termodynamikken sier vi at forandringen i entalpi er negativ (ΔH < 0) i en eksoterm prosess.Et eksempel på en eksoterm reaksjon er fremstilling av ammoniakk, NH3, fra nitrogen og hydrogen, som vist i følgende reaksjonsligning:N2(g) + 3H2(g) → 2 NH3(g), ΔH = −92,2 kJ mol−1 ved 25 °C.Dette er en spontan prosess, siden endringen i Gibbs fri energi er negativ (∆G = −16,45 kJ mol-1). Mange eksoterme reaksjoner er spontane, og alle forbrenningsreaksjoner er spontane og eksoterme.En kjemisk likevekt som er eksoterm, vil bli forskjøvet mot reaktantene (mot venstre) når temperaturen stiger. Dette prinsippet brukes i mange industrielle prosesser. I fremstillingen av ammoniakk, ønsker man å bruke så lave temperaturer som mulig for å få store mengder ammoniakk som mulig. Les mer i Store norske leksikon kjemisk reaksjon endoterm reaksjon